รัฐบาลไทย-ข่าวทำเนียบรัฐบาล-อธิบดีกรมการปกครองเผย ชุดปฏิบัติการพิเศษพนักงานฝ่ายปกครองจังหวัดสุราษฎร์ธานี สนธิกำลังบุกจับร้านดังกลางเมืองคนดี "ชมจันทร์วาไรตี้" ตรวจสอบพบไม่มีใบอนุญาตประกอบการ และยังพบของกลาง
วันจันทร์ที่ 17 กรกฎาคม 2566
17/07/2566
อธิบดีกรมการปกครองเผย ชุดปฏิบัติการพิเศษพนักงานฝ่ายปกครองจังหวัดสุราษฎร์ธานี สนธิกําลังบุกจับร้านดังกลางเมืองคนดี "ชมจันทร์วาไรตี้" ตรวจสอบพบไม่มีใบอนุญาตประกอบการ และยังพบของกลาง
อธิบดีกรมการปกครองเผย ชุดปฏิบัติการพิเศษพนักงานฝ่ายปกครองจังหวัดสุราษฎร์ธานี สนธิกําลังบุกจับร้านดังกลางเมืองคนดี "ชมจันทร์วาไรตี้" ตรวจสอบพบไม่มีใบอนุญาตประกอบการ และยังพบของกลางอาวุธปืนพร้อมเครื่องกระสุนจํานวนมาก
เมื่อวันที่ 16 ก.ค. 66 นายแมนรัตน์ รัตนสุคนธ์ อธิบดีกรมการปกครอง เปิดเผยว่า กรมการปกครองได้รับแจ้งจากนายวิชวุทย์ จินโต ผู้ว่าราชการจังหวัดสุราษฎร์ธานี ว่าเมื่อเวลา 00.15 น. วันนี้ จังหวัดสุราษฎร์ธานี โดยที่ทําการปกครองจังหวัดสุราษฎร์ธานี ภายใต้การนําของ ว่าที่ร้อยโท สมชาย เรืองจันทร์ ปลัดจังหวัดสุราษฎร์ธานี ได้สั่งการให้ นายชัยณรงค์ วจนะเสถียร ป้องกันจังหวัดสุราษฎร์ธานี นํากําลังพลชุดปฏิบัติการพิเศษพนักงานฝ่ายปกครองจังหวัดสุราษฎร์ธานีบูรณาการร่วมกับกองอํานวยการรักษาความมั่นคงภายในจังหวัดสุราษฎร์ธานี หน่วยปฏิบัติการพิเศษ กองร้อยอาสารักษาดินแดนจังหวัดสุราษฎร์ธานีที่ 1 และเจ้าหน้าที่ตํารวจงานสืบสวน สถานีตํารวจภูธรเมืองสุราษฎร์ธานี ได้ลงพื้นที่สุ่มตรวจ "ร้านชมจันทร์วาไรตี้" ตําบลบางกุ้ง อําเภอเมืองสุราษฎร์ธานี ในเขตเทศบาลนครสุราษฎร์ธานี ซึ่งพบการกระทําความผิด และสามารถร่วมกันจับกุมตัว ผู้กระทําความผิด 2 ราย คือ 1) นายรัฐกรณ์ วรกิจเรืองจินดา ภูมิลําเนา หมู่ที่ 2 ต.มะขามเตี้ย อ.เมืองสุราษฎร์ธานี พร้อมของกลาง อาวุธปืน ขนาด 9 มม. จํานวน 1 กระบอก ซองกระสุน จํานวน 1 ซอง เครื่องกระสุนปืน ขนาด 9 มม. จํานวน 18 นัด และซองใส่ปืน จํานวน 1 ใบ โดยกล่าวหาว่า พกพาอาวุธปืนเข้ามาในเมือง หมู่บ้าน หรือทางสาธารณะโดยไม่ได้รับอนุญาต หรือไม่มีเหตุอันควร และ 2) นายคมศร กลิ่นเสาวคนธ์ ภูมิลําเนา หมู่ที่ 4 ต.บางกุ้ง อ.เมืองสุราษฎร์ธานี โดยกล่าวหาว่า เปิดสถานบริการโดยไม่ได้รับอนุญาต ยินยอมหรือปล่อยปละละเลยให้มีการนําอาวุธปืนเข้า และยังได้ตรวจยึดอาวุธปืน จํานวน 3 กระบอก คือ อาวุธปืนไทยประดิษฐ์ ขนาด .380 จํานวน 1 กระบอก พร้อมเครื่องกระสุน จํานวน 14 นัด อาวุธปืน CZ 75 COMPACT ขนาด 9 มม. พร้อมเครื่องกระสุน จํานวน 14 นัด และอาวุธปืน Glock 43X พร้อมเครื่องกระสุน จํานวน 10 นัด โดยได้นําตัวผู้ถูกจับกุมและของกลางที่ตรวจยึด ส่งพนักงานสอบสวน สถานีตํารวจภูธรเมืองสุราษฎร์ธานี เพื่อดําเนินคดีตามกฎหมายต่อไป
ด้านนายวิชวุทย์ จินโต ผู้ว่าราชการจังหวัดสุราษฎร์ธานี กล่าวว่า การจับกุมผู้กระทําความผิดในครั้งนี้ เป็นไปตามนโยบายของนายสุทธิพงษ์ จุลเจริญ ปลัดกระทรวงมหาดไทย ที่ได้เน้นย้ําให้จังหวัดและอําเภอดําเนินการจัดระเบียบสังคม เพื่อให้บ้านเมืองเกิดความผาสุกและเป็นระเบียบเรียบร้อย ซึ่งจังหวัดสุราษฎร์ธานีได้กําชับให้ที่ทําการปกครองจังหวัดสุราษฎร์ธานีและที่ทําการปกครองอําเภอทั้ง 19 อําเภอ ได้ตรวจตราและเข้มงวดกวดขันผู้ประกอบการให้ปฏิบัติตามกฎหมายในทุกสัปดาห์ ทั้งการเปิด-ปิด สถานบริการและสถานประกอบการที่มีลักษณะคล้ายสถานบริการตามเวลาที่กฎหมายกําหนด พร้อมทั้งตรวจสอบการพกพาอาวุธ การห้ามเด็กอายุต่ํากว่า 20 ปีเข้าใช้บริการ การมั่วสุมยาเสพติด และการพนัน รวมถึงการกระทําผิดกฎหมายอื่น ๆ อย่างต่อเนื่อง โดยหากพี่น้องประชาชนในพื้นที่จังหวัดสุราษฎร์ธานีได้รับความเดือดร้อนจากการเปิดสถานบริการหรือสถานประกอบการที่มีลักษณะคล้ายสถานบริการ ในลักษณะการกระทําผิดกฎหมาย สามารถแจ้งผ่านสายด่วนศูนย์ดํารงธรรมจังหวัดสุราษฎร์ธานี หมายเลขโทรศัพท์ 1567 หรือหมายเลขโทรศัพท์ 0-7727-2926 ตลอด 24 ชั่วโมง
ว่าที่ร้อยโท สมชาย เรืองจันทร์ ปลัดจังหวัดสุราษฎร์ธานี กล่าวว่า การปฏิบัติการในครั้งนี้เป็นไปตามนโยบายของนายสุทธิพงษ์ จุลเจริญ ปลัดกระทรวงมหาดไทย และนายแมนรัตน์ รัตนสุคนธ์ อธิบดีกรมการปกครอง และข้อสั่งการของนายวิชวุทย์ จินโต ผู้ว่าราชการจังหวัดสุราษฎร์ธานี ซึ่งการจับกุมผู้กระทําความผิดในวันนี้ เป็นภารกิจที่สําคัญของกรมการปกครอง โดยเฉพาะอย่างยิ่งพนักงานฝ่ายปกครองในพื้นที่ที่จะต้องร่วมกันกับหน่วยงานที่เกี่ยวข้องจัดระเบียบสังคม เพื่อให้พื้นที่ของจังหวัดสุราษฎร์ธานี ซึ่งมีความหมายว่า "เมืองคนดี" ได้เป็นเมืองคนดีตามความหมายของจังหวัด ทั้งนี้ ที่ทําการปกครองจังหวัดสุราษฎร์ธานี จะได้บูรณาการร่วมกับหน่วยงานที่เกี่ยวข้อง ทั้งกองบังคับการตํารวจภูธรจังหวัดสุราษฎร์ธานี กองร้อยตํารวจตระเวนชายแดนที่ 417 สํานักงาน ปปส. ภาค 8 สํานักงานสาธารณสุขจังหวัดสุราษฎร์ธานี สํานักงานวัฒนธรรมจังหวัดสุราษฎร์ธานี นําสมาชิกชุดปฏิบัติการรักษาความสงบเรียบร้อยป้องกันและปราบปรามการกระทําความผิดจังหวัดสุราษฎร์ธานี ซึ่งได้รับการแต่งตั้งจากท่านผู้ว่าราชการจังหวัดสุราษฎร์ธานี ร่วมออกตรวจตราความสงบเรียบร้อย และดําเนินการสุ่มตรวจตามกฎหมาย หากพบการกระทําความผิดจะดําเนินคดีโดยไม่มีละเว้น